《偈六十九首》
宋代·释道宁

全提密印，千圣迷踪。
肘后灵符，三贤结舌。
平高就下，乃可宣扬，
略露风规，急须著眼。
雪峰父子，或舒或卷，
今古无伦。或抑或扬，
凡圣罔测。重关壁立，
谁解流通。龙向洞中衔雨出，
凤从花里带香归。

作者简介：释道宁（一○五三～一一一三），俗姓王，歙溪（今安徽歙县）人。祝发蒋山泉禅师，依雪窦老良禅师。踰二年，遍历丛林，参诸名宿。晚至白莲，参五祖法演禅师，顿彻法源。徽宗大观中，住潭州开福寺。政和三年卒，年六十一。为南岳下十四世，五祖法演禅师法嗣。《僧宝正续传》卷二、《嘉泰普灯录》卷一一、《五灯会元》卷一九有传。今录诗一百三十二首。